Anque a comarca yera habitata ya dende o sieglo XI y gosó haber más de mil presonas, hue en día y ya dende o sieglo pasato totz os lugars de Sobrepuerto son albandonatos. A despoblación de Sobrepuerto y redolada empezó dimpués d'a Guerra Civil. As prencipals causas d'o prencipio de l'albandono d'os lugars estioron a desferra feita por a mesma guerra, ya que o frent yera establito en o río Galligo y a industrialización d'a redolada. Amás quasi totz os lugars yeran mal comunicatos y a suya industria yera autarquica y basata en o treballo d'os tions.